rejauldu/bengali-wikipedia huggingface dataset:
ক্যাথরিন "কেট" মেরি ফ্রায়ার, আরবিএসএ, (২৬শে আগস্ট ১৯১০ – ১১ই জানুয়ারি ২০১৭) একজন ইংরেজ শিল্পী ছিলেন যিনি তাঁর কাঠের খোদাইয়ের জন্য পরিচিত। তিনি ১৯৬৯ সালে হফম্যান উড (লিডস) স্বর্ণপদক বিজয়ী হয়েছিলেন।   জীবনী  ক্যাথরিন ফ্রায়ার ১৯১০সালের ২৬শে আগস্ট লিডসে জন্মগ্রহণ করেন এবং ১৯২৬ থেকে ১৯৩১ সাল পর্যন্ত লিডস কলেজ অফ আর্টে পড়াশোনা করেন, সেখানে তিনি প্রথম কাঠের খোদাইয়ের প্রতি আকৃষ্ট হন। তিনি বাথ একাডেমি অফ আর্ট-এর একজন শিক্ষক হয়েছিলেন এবং ১৯৩০ এর দশকের শেষের দিকে বাথ সোসাইটি অফ আর্টিস্টের সদস্য হয়েছিলেন। তিনি শিল্পকলা, শিক্ষাদান এবং নিজের কাজের প্রদর্শনী নিয়ে কর্মজীবন শুরু করেছিলেন। ১৯৪০ এর দশকে বার্মিংহামে বসতি স্থাপনের আগে কিছু সময়ের জন্য তিনি লিসেস্টার মিউজিয়াম এবং আর্ট গ্যালারিতে কাজ করেছেন। ১৯৫৮ সালে তাঁর খোদাই ভাস্কর্য "দ্য রোড টু কিলমুর্ভে" রয়্যাল একাডেমি সামার শোতে প্রদর্শিত হয়েছিল। এই কাজটি আরান দ্বীপপুঞ্জে ভ্রমণের সময় তাঁর স্কেচের উপর ভিত্তি করে তিনি তৈরি করেছিলেন। পরে এটি রয়্যাল একাডেমি কিনে নিয়েছিল। তাঁর কাজ যুক্তরাজ্যের অনেক সরকারি ও বেসরকারি সংগ্রহে পাওয়া যাবে। তিনি ১৯৬৬ সালে রয়্যাল বার্মিংহাম সোসাইটি অফ আর্টিস্টস (আরবিএসএ) -এর সদস্য হয়েছিলেন। বার্মিংহামের বিংলে হলে অনুষ্ঠিত লাইভস্টক অ্যাণ্ড কেজড বার্ড শো তে "পিজিয়ন শো" চিত্রের জন্য হফম্যান উড (লিডস) গোল্ড মেডেল ১৯৬৯ জিতেছিলেন। এই ছবিটি প্রতিযোগী পায়রাদের নিয়ে চিত্রিত ছিল।  ক্যাথরিন ফ্রায়ার ১৯৭০ সালে অবসর গ্রহণ করেন এবং তারপরে তাঁর পুরো সময় রঞ্জিত করাতে এবং অঙ্কনে লাগিয়ে দেন। তিনি ২০০০ সালে তাঁর স্মৃতিকথার একটি বই এবং তাঁর কাঠ খোদাইয়ের ব্লক প্রকাশ করেছিলেন। রয়্যাল বার্মিংহাম সোসাইটি অফ আর্টিস্ট (আরবিএসএ) তাদের প্রদর্শনী "সেন্ট পল স্কোয়ারে দশ বছর" -এ তাঁর কাজের একটি নির্বাচন দেখানোর সময় তিনি ১০০ তম বছরে ছিলেন এবং তখনও কাজ করছিলেন। দশ বছর আগে, ৯০ বছর বয়সে, তিনি আরবিএসএ-তে একক মহিলা হিসেবে "ওয়ান পয়েন্ট অফ ভিউ" শিরোনামে ৭২টি কাজের প্রদর্শনী করেন। তিনি তেল, জলরঙ, অঙ্কন এবং কাঠের কাটা অংশ নিয়ে কাজ করেন। তিনি নিজের বেশিরভাগ দক্ষতার জন্য লিডস কলেজ অফ আর্ট-এ তাঁর প্রশিক্ষণের কঠোর প্রযুক্তিগত এবং একাডেমিক শাসনকে বিশেষ গুরুত্ব দিয়েছেন। তিনি ১০৬ বছর বয়সে ২০১৭ সালের জানুয়ারি মাসে মারা যান।FRYER - Death Announcements   উত্তরাধিকার  ক্যাথরিন ফ্রায়ারের কাজ লিডস মিউজিয়াম এবং গ্যালারী, হ্যারোগেট মিউজিয়াম এবং আর্ট গ্যালারী, রয়্যাল বার্মিংহাম সোসাইটি অফ আর্টিস্ট গ্যালারি, ইউনিভার্সিটি অফ বার্মিংহাম, বার্মিংহাম সিটি ইউনিভার্সিটি এবং রয়্যাল একাডেমি অফ আর্ট -এ সংকলিত রয়েছে।   তথ্যসূত্র    বহিঃসংযোগ      বিষয়শ্রেণী:শতবর্ষী নারী বিষয়শ্রেণী:২০১৭-এ মৃত্যু বিষয়শ্রেণী:১৯১০-এ জন্ম
জাতীয় শিক্ষা কমিশন, ১৯৫৯ বা ১৯৫৯-এর শিক্ষা কমিশন হলো তৎকালীন পাকিস্তানের শিক্ষা ব্যবস্থার লক্ষ্য, উদ্দেশ্য, ব্যবস্থাপনা প্রভৃতি সম্পর্কিত একটি নীতিমালা তৈরির জন্য গঠিত সরকারি কমিশন, যা এর সভাপতি প্রফেসর এস এম শরীফ-এর নামানুসারে শরীফ কমিশন এবং শরীফ শিক্ষা কমিশন নামেও পরিচিত।   কার্যকাল  এই কমিশনটি ১৯৫৮ সালের ৩০ ডিসেম্বর গঠিত হয় এবং ১৯৫৯ সালের ২৬ আগস্ট প্রতিবেদন উপস্থাপন করে। ছাত্র আন্দোলনের মুখে সরকার ১৯৬২ সালে শরিফ কমিশন রিপোর্টের বাস্তবায়ন স্থগিত ঘোষণা করে।   সদস্যবৃন্দ  ১৯৫৯ সালে এসএম শরীফের নেতৃত্বে এই কমিশন গঠিত হয়। যা ১৯৫৯ সালের ২৬ আগস্ট তাদের প্রতিবেদন পেশ করে। এই রিপোর্টে শিক্ষা বিষয়ক যা ছিল তা ছিল শিক্ষার সংকোচন এর পক্ষে।  ১১ সদস্য বিশিষ্ট এই কমিশনের সভাপতি ছিলেন আলীগড় বিশ্ববিদ্যালয়ের সাবেক অধ্যাপক ও তৎকালীন পাকিস্তানের শিক্ষাসচিব ড. এস এম শরীফ। ৪ জন বাঙালি শিক্ষাবিদ সদস্য হিসাবে যুক্ত ছিলেন; তারা হলেন:   ড. মোমতাজউদ্দিন আহমেদ (উপাচার্য, রাজশাহী বিশ্ববিদ্যালয়),  আবদুল হক (সদস্য, ঢাকা মাধ্যমিক শিক্ষা বোর্ড),  অধ্যাপক আতোয়ার হোসেন (ঢাকা বিশ্ববিদ্যালয়) এবং  ড. এম এ রশীদ (অধ্যক্ষ, ঢাকা ইঞ্জিনিয়ারিং কলেজ)।   সুপারিশসমূহ  এই কমিশনের সুপারিশগুলোর মধ্যে ছিল:   ডিগ্রি কোর্স দুই বছর থেকে তিন বছর করা,  কলেজ পর্যায়ে বছর শেষে পরীক্ষা ও তার ফলাফলের ভিত্তিতে পরবর্তী বর্ষে উন্নীত করা,  অনার্স ও মাস্টার্স কোর্সে ভর্তির ক্ষেত্রে পূর্ববর্তী পরীক্ষার ফলাফলকে ভিত্তি ধরা।   প্রতিক্রিয়া    আরও দেখুন   বাংলাদেশের শিক্ষা কমিশনের তালিকা  ১৯৬২ পূর্ব পাকিস্তান শিক্ষা আন্দোলন   তথ্যসূত্র    বহিঃসংযোগ   বিষয়শ্রেণী:বাংলাদেশের শিক্ষাব্যবস্থা বিষয়শ্রেণী:পূর্ব পাকিস্তানের শিক্ষা কমিশন বিষয়শ্রেণী:১৯৫৯-এ পূর্ব পাকিস্তানে প্রতিষ্ঠিত
__TOC__  ২০ আগস্ট ২০২২  সন্দেহভাজন সকপাপেট               সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  user:Muntasir Billah MahdiMahdi. , User:Prince Muntasir এর প্রনীত পাতা মুনতাসির মাহদীতে সম্পাদনা করছে। অপসারণের আপত্তি জানাচ্ছে। তাদের প্রত্যেকের সম্পানারে মিল রয়েছে। দারুন্নাজাত সিদ্দিকিয়া কামিল মাদরাসা পাতায় বারবার পর্যায়ক্রমে ধ্বংসপ্রবণতা চালাচ্ছে। ~  নোমান (📨আলাপ│📝অবদান) ০৮:৪৭, ২০ আগস্ট ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  এই তদন্তটি আমিই খুলতে চেয়েছিলাম। আরও কয়েকটি অ্যাকাউন্ট যোগ করা হলো। — ইয়াহিয়া (আলাপ • অবদান) - ০৯:১৭, ২০ আগস্ট ২০২২ (ইউটিসি)  ব্যবহারকারী পরীক্ষক ও/বা টহল দানকারী প্রশাসকের মন্তব্য  পরীক্ষণে নিশ্চিত। বাধা দেওয়া হয়েছে ও ট্যাগ করা হয়েছে। রিয়াজ (আলাপ) ১০:২৬, ২০ আগস্ট ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
লাল ডানার ফেইরিরেন দ্বিপদ নাম মালুরাস এলেগ্যান্স হচ্ছে মালুরিডি পরিবারের প্যাসারিন জাতের পাখি। এরা অস্ট্রেলিয়ার পশ্চিমাঞ্চলের দক্ষিণ-পশ্চিম কোণের এন্ডেমিক পাখি। এরা পতঙ্গভূক পাখি।  শ্রেণীবিন্যাস ১৮৩৭ সালে জন গৌল্ড লাল ডানার ফেইরিরেন সম্পর্কে বর্ণনা করেন। তিনি এদের প্রজাতি নাম দেন এলেগ্যান্স যা লাতিন এলেগ্যান্ট থেকে এসেছে। তিনি এদের অবস্থান উল্লেখ করেন পূর্ব উপকূল কিন্তু জন গিলবার্ট দক্ষিণ পশ্চিম অস্ট্রেলিয়া থেকে আরো নমুনা সংগ্রহ করলে তিনি নিজের ভুল বুঝতে পারেন। মালারুস গণের ১২ টি প্রজাতির মধ্যে এরা একটি।  বর্ণনা এদের দৈর্ঘ্য  এবং ওজন ৮-১১ গ্রাম। এরা সব থেকে বড় আকারের ফেইরিরেন। এদের লেজের দৈর্ঘ্য  যা এই গণের মধ্যে সব থেকে দীর্ঘ। এদের চঞ্চুও লম্বা, পুরুষ পাখির চঞ্চু গড়ে  এবং স্ত্রী পাখির ।  বাসস্থান এরা পশ্চিম অস্ট্রেলিয়ার দক্ষিণ পশ্চিম কোনে বাস করে, ম্যুর নদী থেকে মার্গারেট নদী পর্যন্ত এবং পূর্ব থেকে আলবানি পর্যন্ত এদের বাস। এই সীমানার মধ্যে এদের প্রায়শই দেখা যায়। এরা কাররি এবং জাররাহ জাতের ইউক্যালিপ্টাস গাছের নিচে বাস করতে পছন্দ করে।  তথ্যসূত্র  বহিঃসংযোগ  বার্ডলাইফ স্পেসিজ ফ্যাক্টশিট  লাল ডানার ফেইরিরেনের ভিডিও, ইন্টারনেট বার্ড কালেকশান  বিষয়শ্রেণী:বিষয়শ্রেণী:মালুরাস বিষয়শ্রেণী:অস্ট্রেলিয়ার স্থানীয় পাখি বিষয়শ্রেণী:মালুরাস বিষয়শ্রেণী:১৮৩৭-এ বর্ণিত পাখি
১৯৬৮ গ্রেগরীয় বর্ষপঞ্জির একটি সাধারণ বছর। ঘটনার তালিকা  জানুয়ারি  ফেব্রুয়ারি  মার্চ  এপ্রিল  মে  মে ০১- গাইবান্ধা সরকারি বালক উচ্চ বিদ্যালয় সরকারিকরণ করা হয়।  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর   জন্ম  জানুয়ারি-মার্চ  এপ্রিল-জুন  ২৪ এপ্রিল - এইডান গিলেন, আইরিশ চলচ্চিত্র ও টেলিভিশন অভিনেতা।  জুলাই-সেপ্টেম্বর  ৫ আগস্ট - মারীন ল্য পেন, ফরাসি রাজনীতিবিদ।  ৯ আগস্ট - এরিক ব্যানা, অস্ট্রেলীয় অভিনেতা ও কৌতুকাভিনয়শিল্পী।  অক্টোবর-ডিসেম্বর  ১ নভেম্বর - আকরাম খান, বাংলাদেশ ক্রিকেট দলের সাবেক অধিনায়ক।  ১৫ নভেম্বর - মঞ্জুরুল ইসলাম আফেন্দী –– জমিয়তে উলামায়ে ইসলাম বাংলাদেশের মহাসচিব (জ. ১৯৬৮)   মৃত্যু   জানুয়ারি  ফেব্রুয়ারি  মার্চ  এপ্রিল   মে  জুন  জুলাই  আগস্ট  সেপ্টেম্বর  অক্টোবর  ৩০ অক্টোবর - কনরাড রিক্টার, মার্কিন ঔপন্যাসিক। (জ. ১৮৯০)  নভেম্বর  ডিসেম্বর  বিষয়শ্রেণী:১৯৬৮
বাংলাদেশ কৃষি বিশ্ববিদ্যালয় কেন্দ্রীয় ছাত্রসংসদ সংক্ষেপে বাউকসু নামে পরিচিত। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৬১ সালে বাউকসু প্রতিষ্ঠিত হয়।   ইতিহাস  বিশ্ববিদ্যালয়ের শিক্ষক-শিক্ষার্থী সম্মিলন কেন্দ্রে (টিএসসি বাউকসুর কেন্দ্রীয় কার্যালয় অবস্থিত।  নির্বাচন ১৯৬১ সালে প্রতিষ্ঠার পর থেকে ১৯৯৮ সাল পর্যন্ত নিয়মিত বাউকসু নির্বাচন হয়েছে। পরবর্তীতে ২০ বছর ধরে কোন নির্বাচন হয়নি।    বাউকসু ভিপি জিএস তালিকা  ক্রমিকসেশনমিলনায়তন সম্পাদকছাত্র সংগঠনজিএসছাত্র সংগঠন১৯৯৯-৯৮রেজাউল করিম (হাসু) ছাত্রদলআরিফ জাহাঙ্গীর   তথ্যসূত্র:   বিষয়শ্রেণী:বাংলাদেশ কৃষি বিশ্ববিদ্যালয় বিষয়শ্রেণী:বাংলাদেশের ছাত্র সংসদসমূহ
ভাসিলিকি "ভিকি" প্রাইস ( Kourmouzi ( ); জন্ম: ১৫ জুলাই ১৯৫২)   একজন গ্রিক বংশোদ্ভূত ব্রিটিশ অর্থনীতিবিদ ও যুক্তরাজ্যের সরকারি অর্থনৈতিক পরিষেবার প্রাক্তন যুগ্ম প্রধান।   তিনি লন্ডনের সেন্টার ফর ইকোনমিক্স অ্যান্ড বিজনেস রিসার্চের প্রধান অর্থনৈতিক উপদেষ্টা, যেখানে তিনি একজন বোর্ড সদস্যও।  ২০২৩ সালে, প্রাইস ব্রিটিশ চেম্বারস অফ কমার্সের সদ্য চালু হওয়া অর্থনৈতিক উপদেষ্টা পরিষদে একজন সিনিয়র সদস্য হিসেবে যোগদান করেন।  তিনি বার্মিংহাম সিটি ইউনিভার্সিটি  এবং কিংস কলেজ লন্ডনের একজন ভিজিটিং প্রফেসর।    জীবনের প্রথমার্ধ  প্রাইসের জন্ম এথেন্সে, তিন সন্তানের মাঝখানে, ১১ বছর বয়সে "শহরের বাইরে" থাকতেন বলে বর্ণনা করা হয়েছে, সব সময় বাড়িতে আসতেন এবং পরে মোটরবাইক চালাতেন। তিনি ১৭ বছর বয়সে লন্ডনে চলে আসেন।  তিনি লন্ডন স্কুল অব ইকোনমিক্সে পড়াশোনা করেন, অর্থনীতিতে বিএসসি এবং মুদ্রা অর্থনীতিতে এমএসসি ডিগ্রি অর্জন করেন।     তথ্যসূত্র    বাহ্যিক লিঙ্কগুলি      বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:এথেন্সের লেখক বিষয়শ্রেণী:ইংল্যান্ডে গ্রিক অভিবাসী বিষয়শ্রেণী:গ্রিক নারী অর্থনীতিবিদ
গাজা-জেরিকো চুক্তি সরকারীভাবে পরিচিত গাজা ফালি এবং জেরিকো এলাকার চুক্তি নামে। এটি অসলো চুক্তি ১ এর ধারাবাহিকতায় স্বাক্ষরিত হয়।Israeli Ministry of Foreign Affairs, Agreement on Gaza Strip and Jericho Area এই সন্ধি কায়রো চুক্তি ১৯৪৪ নামেও পরিচিত। এটি ১৯৯৪ সালের ৪ মে ইয়াসির আরাফাত এবং ইসরায়েলের মন্ত্রী আইজ্যাক রবিনের মধ্যে স্বাক্ষরিত হয়।  এই চুক্তির ফলে ফিলিস্তিনীরা ৫ বছরের মধ্যে সীমিত পরিসরে হলেও পশ্চিম তীর এবং গাজা উপত্যকা পাঁচ বছরের মধ্যে স্বায়ত্তশাসন কায়েম করতে পারবে। চুক্তিমতে ইসরাইল পশ্চিম তীরের জেরিকো এলাকা এবং গাজা উপত্যকা থেকে নিজেদের নিয়ন্ত্রণ আংশিকভাবে তুলে নেবে।Mideast accord: the overview; Rabin and Arafat sign accord ending Israel's 27-year hold on Jericho and the Gaza Strip. Chris Hedges, New York Times, 5 May 1994."Israel has offered a Jericho region of 24 square miles; the Palestinians have asked for 42 square miles ... Israeli troops are to remain at the Rafah border crossing and at Jewish settlements in the Gaza Strip,""... Mr. Arafat had asked the Israelis to delay their total pullback for the 21 days allowed in the accord because the Palestinians were not ready to take over." চুক্তি অনুযায়ী ফিলিস্তিন অথোরিটি গঠিত হয়, এবং ইয়াসির আরাফাত এই অথোরিটির সভাপতি হন।Europa World Year Book 2004, p. 2235. Taylor & Francis, 2004 (on Google Books). "On 26–28 May [1994] the PA held its inaugural meeting in Tunis, ... Arafat made a symbolic return to Gaza City on 1 July—his first visit for 25 years—and the PA was formally inaugurated in Jericho on 5 July."  এ চুক্তির অন্যান্য বিষয়গুলো ছিল অর্থনৈতিক বিষয়াদি নিয়ে আলোচনা; যা প্যারিস প্রটোকল নামে পরিচিত। এ চুক্তিতে ফিলিস্তিনের নিজস্ব পুলিশ থাকা নিয়ে আলোচনা করা হয়েছে।Will we always have Paris? . Gaza Gateway, 13 September 2012 এই চুক্তি অসলো চুক্তি ২ এর বিকল্প হিসেবে স্বাক্ষরিত হয়েছে।  তথ্যসূত্র  বিষয়শ্রেণী:আন্তর্জাতিক চুক্তি বিষয়শ্রেণী:ইসরায়েলের চুক্তি
ফিউজিটিভ লেডি (ইংরেজি: Fugitive Lady) হলো আলবার্ট এস. রোগেল পরিচালিত ১৯৩৪ সালের একটি মার্কিন চলচ্চিত্র। এতে অভিনয় করেছেন ফ্লোরেন্স রাইস, নিল হ্যামিল্টন এবং ডোনাল্ড কুক। এই চলচ্চিত্রে লুসিল বল-এর একটি অস্বীকৃত ভূমিকা ছিল।  পটভূমি  অভিনয়শিল্পী ফ্লোরেন্স রাইস - অ্যান ডানকান নিল হ্যামিল্টন - ডোনাল্ড ব্রুকস ডোনাল্ড কুক - জ্যাক হাওয়ার্ড উইলিয়াম ডেমারেস্ট - স্টিভ রজার্স ক্লারা ব্লান্ডিক - আন্ট মার্গারেট নেলা ওয়াকার - মিসেস ব্রুকস রিতা লা রয় - সিলভিয়া ব্রুকস  তথ্যসূত্র  বহিঃসংযোগ    বিষয়শ্রেণী:১৯৩৪-এর চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:১৯৩৪-এর নাট্য চলচ্চিত্র বিষয়শ্রেণী:আলবার্ট এস. রোগেল পরিচালিত চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:১৯৩০-এর দশকের ইংরেজি ভাষার চলচ্চিত্র বিষয়শ্রেণী:১৯৩০-এর দশকের মার্কিন চলচ্চিত্র
রাজশাহী পলিটেকনিক ইনস্টিটিউট বাংলাদেশ রাজশাহীতে অবস্থিত একটি প্রাচীন সরকারি প্রকৌশল ও প্রযুক্তি  শিক্ষাপ্রতিষ্ঠান। ১৯৬৩ সালে এই পলিটেকনিক ইনস্টিটিউটটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে।   ইতিহাস ১৯৬৩ সালে কারিগরি ও বৃত্তিমূলক শিক্ষা গ্রহণের উদ্দেশ্যে রাজশাহীর সপুরাতে ১৫ একর জমির উপর ১৮ লক্ষ টাকা ব্যয়ে রাজশাহী পলিটেকনিক ইনস্টিটিউট প্রতিষ্ঠিত হয়। জনাব বদরুল হুদা প্রথম অধ্যক্ষ হিসেবে নিযুক্ত হন।  অবকাঠামো রাজশাহী পলিটেকনিক ইনস্টিটিউট ক্যাম্পাস এ মোট ৭ টি ভবন সহ সুবিশাল এলাকা নিয়ে বিস্তৃত। এখানে ছেলেদের জন্য ২ টি হোষ্টেল এবং মেয়েদের জন্য ১ টি হোষ্টেল আছে।   শিক্ষা কার্যক্রম বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে বিকাশের জন্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান বিষয়ে পাঠদানের জন্য একটি অকারিগরি (NonTech) শিক্ষা বিভাগ রয়েছে। ছাত্র-ছাত্রীদের সকালে ও দুপুরে দুই শিফটে পাঠদান করা হয়।  প্রকৌশল বিভাগ সমূহ   ইলেকট্রনিক্স প্রকৌশল বিভাগ  কম্পিউটার প্রকৌশল বিভাগ  পুরকৌশল (সিভিল) বিভাগ  তড়িৎ প্রকৌশল বিভাগ  যন্ত্র প্রকৌশল বিভাগ  পাওয়ার প্রকৌশল বিভাগ  মেকাট্রনিক্স প্রকৌশল বিভাগ  ইলেক্ট্রোমেডিকেল প্রকৌশল বিভাগ  ভর্তি পদ্ধতি প্রতি বছর এসএসসি পরীক্ষার ফল প্রকাশের পর বাংলাদেশ কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। তারপর এসএসসি পরিক্ষায় বিভিন্ন বিষয়ে প্রাপ্ত নম্বর এর উপর ভিত্তি করে শিক্ষার্থী ভর্তি নেয়া হয়। অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইনস্টিটিউট নির্বাচন করা হয়। এভাবে প্রতি বছর রাজশাহী পলিটেকনিক ইনস্টিটিউটে প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা ৯৬০ হতে বৃদ্ধি করে ১৪৪০ জন ছাত্র-ছাত্রী ভর্তি হয়ে থাকে।  ছাত্রাবাস রাজশাহী পলিটেকনিক ইনস্টিটিউট এর শিক্ষার্থীদের জন্য দুটি ছাত্রাবাস এবং একটি ছাত্রীনিবাস আছে।   ছবি সমূহ    তথ্যসূত্র   বহিঃসংযোগ অফিসিয়াল ওয়েবসাইট   বিষয়শ্রেণী:রাজশাহী বিভাগের পলিটেকনিক ইনস্টিটিউট বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রাজশাহী জেলার শিক্ষাপ্রতিষ্ঠান বিষয়শ্রেণী:বাংলাদেশের সরকারি পলিটেকনিক ইনস্টিটিউট
thumb|right|200px|"ইংলিশ ফেয়ারি টেলস" (১৯ শতক) থেকে জন ডি. ব্যাটেন দ্বারা গবলিনের চিত্র  গবলিন মোড হল একটি নিওলজিজম যা একজনের স্ব-চিত্রের জন্য উদ্বেগ ছাড়াই হেডোনিস্টিক পদ্ধতিতে সামাজিক প্রত্যাশাকে প্রত্যাখ্যান করার জন্য। যদিও শব্দটির ব্যবহার বিভিন্ন সংজ্ঞা সহ ২০০৯ থেকে শুরু হয়েছে, ২০১৫ সালে যুক্তরাজ্য ভিত্তিক স্ক্রুবল কমেডিয়ান স্যাম জেলবার্ট তার বন্ধু টোবিকে নিউ ইয়র্ক সিটির একটি হোটেল রুমে "গোবলিন মোডে যাচ্ছে" লক্ষ্য করলে এটি মূলধারায় আনা হয়েছিল বলে মনে করা হয়।  ২০২২ সালে এই শব্দটি আবার ভাইরাল হয়েছিল টুইটার শিটপোস্টার @জুনিপার-এর একটি টুইটের কারণে যা অভিনেত্রী জুলিয়া ফক্সের সাথে একটি সাক্ষাত্কারের একটি ডক্টরড নিউজ শিরোনাম সমন্বিত করেছে, তাকে এই শব্দগুচ্ছটি ব্যবহার করেছে বলে অভিহিত করা হয়েছে। ছবিটি গবলিন মোডের জন্য অনলাইন অনুসন্ধানে একটি বড় বৃদ্ধির প্ররোচনা দেয়, ফক্সকে স্পষ্ট করতে নেতৃত্ব দেয় যে সে এই শব্দটি ব্যবহার করেনি। গবলিন মোড একটি ভাইরাল রেডডিট পোস্টের সাথেও লিঙ্ক করা হয়েছে যেখানে একজন ব্যবহারকারী বাড়িতে একা থাকাকালীন "একটি গবলিনের মতো" অভিনয় করার কথা স্বীকার করেন।   শব্দটি টিকটকের মতো সোশ্যাল মিডিয়া প্ল্যাটফর্মে দ্রুত ভাইরাল হয়ে যায়, প্রায়শই কটেজকোর বা স্ব-উন্নতির মতো অন্যান্য প্রবণতার প্রতিক্রিয়া হিসাবে। 2022 সালের এপ্রিল মাসে, ব্যবসায়িক ম্যাগনেট ইলন মাস্ক তার "গবলিন মোডে" থাকার জন্য তার টুইটার, Inc. এর প্রস্তাবিত অধিগ্রহণকে স্পষ্টভাবে দায়ী করে একটি চিত্র ম্যাক্রো পোস্ট করেছিলেন। জুন ২০২২-এ, শব্দটি Dictionary.com-এ "একটি আচরণের জন্য একটি অপবাদ শব্দ হিসাবে সংজ্ঞায়িত করা হয়েছিল যা ইচ্ছাকৃতভাবে এবং নির্লজ্জভাবে মৌলিক অভ্যাস এবং ক্রিয়াকলাপগুলিকে পাত্তা না দিয়ে অন্তর্ভুক্ত করে। 2022 সালের ডিসেম্বরে, অনলাইন উত্তরদাতারা অক্সফোর্ড ভাষাগুলির সংক্ষিপ্ত তালিকা থেকে শব্দটি নির্বাচন করেছেন, যার মধ্যে মেটাভার্স এবং #IStandWith, বছরের সেরা শব্দ হিসাবে অন্তর্ভুক্ত রয়েছে। গবলিন মোডের জনপ্রিয়তা সোশ্যাল মিডিয়া ব্যবহারকারীদের দ্বারা প্রায়ই উপস্থাপিত অনুভূত সাবধানে কিউরেটেড জীবনধারা প্রত্যাখ্যানের সাথে যুক্ত হতে পারে। এই প্রবণতাটি সমাজে কোভিড-১৯ মহামারীর প্রভাবগুলির সাথে মোকাবিলা করার একটি পদ্ধতির সাথেও যুক্ত হয়েছে কারণ এটিকে জীবনযাপনের একটি উপায় হিসাবে বর্ণনা করা হয়েছে যা মানুষকে সামাজিক নিয়ম প্রত্যাখ্যান করার অনুমতি দেয় এবং তাদের মৌলিক প্রবৃত্তি আলিঙ্গন।  আরো দেখুন   গবলিনকোর  ট্যাং পিং  বিচ্যুতি (সমাজবিজ্ঞান)  নরম্যান অসবর্ন  তথ্যসূত্র  বহিঃসংযোগ   গবলিন মোডে যাওয়া - এটা কি ভালো নাকি খারাপ? দিব্যা তোশনিওয়ালের নিবন্ধ  @জুনিপার (ফেব্রুয়ারি 15, 2022)। "নো ফাকিং ওয়ে" (টুইট)। সংগৃহীত সেপ্টেম্বর 14, 2022 – টুইটারের মাধ্যমে।  বিষয়শ্রেণী:২০২২-এর নতুন শব্দ
thumb|upright=1.3|মধ্যমা ত্রিভুজ:  মূল বা প্রসঙ্গ ত্রিভুজ:    মধ্যমা ত্রিভুজের মধ্যমা ত্রিভুজ:ক্ষেত্রফল: সমরূপতা: অনুপাত:   কোন ত্রিভুজের বাহুত্রয় নির্দিষ্ট আরেকটি ত্রিভুজের মধ্যমাত্রয়ের সমান ও সমান্তরাল হলে প্রথম ত্রিভুজটিকে দ্বিতীয়টির মধ্যমা ত্রিভুজ বলা হয়। মধ্যমা ত্রিভুজের ক্ষেত্রফল তার মূল ত্রিভুজটির ক্ষেত্রফলের  গুণ হবে। আবার কোন ত্রিভুজের মধ্যমা ত্রিভুজটিরও মধ্যমা ত্রিভুজ বের করা হলে তা প্রথম ত্রিভুজটির অনুরূপ হবে এবং এদুটির পরিমাপের গুণক বা আকৃতির অনুপাত (scaling factor) হবে ।  তথ্যসূত্র Roger A. Johnson: Advanced Euclidean Geometry. Dover 2007, , pp. 282–283 Claudi Alsina, Roger B. Nelsen: Charming Proofs: A Journey Into Elegant Mathematics. MAA, 2010, , p. 165 Árpad Bényi, Branko Ćurgus: "Outer Median Triangles". In: Mathematics Magazine, Vol. 87, No. 3 (June 2014), pp. 185–194 (JSTOR)  বহিঃসংযোগ  বিষয়শ্রেণী:ত্রিভুজের জন্য সংজ্ঞায়িত জ্যামিতিক বস্তু বিষয়শ্রেণী:ত্রিভুজ
হামজাহ আলাআ আব্দুল্লাহ হুসেইন (; জন্ম: ১ মার্চ ২০০১; হামজাহ আলাআ নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরীয় ক্লাব আল আহলি এবং মিশর জাতীয় অনূর্ধ্ব-২৩ দলের হয়ে গোলরক্ষক হিসেবে খেলেন।  ২০২০ সালে, আলাআ মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছেন।  প্রারম্ভিক জীবন হামজাহ আলাআ আব্দুল্লাহ হুসেইন ২০০১ সালের ১লা মার্চ তারিখে মিশরের কায়রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আলাআ মিশর অনূর্ধ্ব-২০ এবং মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০২০ সালে তিনি মিশর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আলাআ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মিশর অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের অনূর্ধ্ব-২০ আন্তর্জাতিক ফুটবলার বিষয়শ্রেণী:মিশরের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মিশরের অলিম্পিক ফুটবলার বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক
আদিপুস্তক ১:৫ - এই পদে ঈশ্বর আলোর নাম দিলেন "দিন" এবং অন্ধকারের নাম দিলেন "রাত"। এরপর বলা হয়েছে, "সন্ধ্যা হল, সকাল হল, এই প্রথম দিন।" এটি সৃষ্টির প্রথম দিনের সমাপ্তি নির্দেশ করে। "সন্ধ্যা এবং সকাল" বাক্যাংশটি ইহুদি ঐতিহ্যে একটি দিনের শুরু ও শেষের প্রতীক, যেখানে দিন সন্ধ্যা থেকে গণনা শুরু হয়। এটি সৃষ্টির প্রক্রিয়ায় সময়ের শৃঙ্খলা ও ঈশ্বরের পরিকল্পনার স্পষ্টতা দেখায়।  আদিপুস্তক ১:৪ - এই পদে বলা হয়েছে, ঈশ্বর আলো দেখলেন এবং তা ভালো বলে মনে করলেন। তিনি আলোকে অন্ধকার থেকে পৃথক করলেন। এর মানে হল, ঈশ্বর সৃষ্টির শুরুতে আলো (দিন) এবং অন্ধকার (রাত) নামে দুটি স্বতন্ত্র অংশ তৈরি করলেন। এটি সৃষ্টির শৃঙ্খলা ও স্পষ্টতার প্রতীক, যেখানে ঈশ্বর বিশৃঙ্খলার মধ্যে থেকে শৃঙ্খলা প্রতিষ্ঠা করছেন।
গ্লুটিয়াল পেশী বলতে তিনটি পেশিকে বোঝায়। এগুলো নিতম্ব অঞ্চলে অবস্থিত। পেশিগুলো হলো: গ্লুটিয়াস ম্যাক্সিমাস, গ্লুটিয়াস  মিডিয়াস এবং গ্লুটিয়াস মিনিমাস । নিতম্বের হাড়, ত্রিকাস্থি এবং পায়ের ফিমার থেকে নিতম্ব পেশিগুলো উদ্ভূত হয়। পেশীগুলোর কাজের মধ্যে এক্সটেনশন,অ্যাবডাকশন, বাহ্যিক ঘূর্ণন এবং নিতম্ব জয়েন্টের অভ্যন্তরীণ ঘূর্ণন অন্তর্ভুক্ত।   কাঠামো  তিনটি গ্লুটিয়াল পেশীর মধ্যে গ্লুটিয়াস ম্যাক্সিমাস সবচেয়ে বড়। এটি নিতম্ব অঞ্চলের সবচেয়ে বড় পেশী। এটি  চতুর্ভুজ আকারের পেশী এবং নিতম্ব গঠনে প্রধান ভূমিকা পালন করে। গ্লুটিয়াস মিডিয়াস হল প্রশস্ত, ঘন, বিকিরণকারী পেশী, যা শ্রোণিচক্রের বাইরের পৃষ্ঠে অবস্থিত। এটি গ্লুটিয়াস ম্যাক্সিমাসের কাছে গভীর এবং এর পরবর্তী অংশটি গ্লুটিয়াস ম্যাক্সিমাস দ্বারা আচ্ছাদিত। এর সামনের দুই-তৃতীয়াংশ গ্লুটিয়াল অ্যাপোনিউরোসিস দ্বারা আচ্ছাদিত, যা পেশিটির পৃষ্ঠের ফ্যাসা এবং ত্বককে পৃথক করে। গ্লুটিয়াস মিনিমাস তিনটি গ্লুটিয়াল পেশীর মধ্যে সবচেয়ে ছোট এবং গ্লুটিয়াস মিডিয়াসের নীচে অবস্থিত।https://en.m.wikipedia.org/wiki/Gluteal_muscles#cite_note-1   কাজ  পেশীগুলির কাজের মধ্যে এক্সটেনশন, অ্যাবডাকশন এবং নিতম্ব জয়েন্টের অভ্যন্তরীণ,পাশ্বিক এবং বাহ্যিক ঘূর্ণন অন্তর্ভুক্ত।   ক্লিনিকাল গুরুত্ব  দীর্ঘ সময় ধরে বসে থাকার জন্য পেশিতে প্রদত্ত চাপের কারণে গ্লুটিয়াল পেশীগুলি ক্ষতিগ্রস্ত হতে পারে। এজন্য পিঠে ব্যথা (যদিও শুধুমাত্র এ কারণেই পিঠে ব্যথা হয় না) হতে পারে। এছাড়া  যেসব চলনের জন্য স্বাভাবিকভাবে গ্লুটিয়াল পেশীগুলোর প্রয়োজন সেসব শারীরিক চলনে অসুবিধা হতে পারে। যেমন বসার অবস্থান থেকে উঠা এবং সিঁড়ি বেয়ে উঠা।   আরো দেখুন   গ্লুটিয়াস ম্যাক্সিমাস   অতিরিক্ত চিত্র    তথ্যসূত্র    ম্যাকমিন, আরএমএইচ (এডি) (1994) শেষের অ্যানাটমি: আঞ্চলিক এবং প্রয়োগ (9 ম এড)। লন্ডন: চার্চিল লিভিংস্টোন।আইএসবিএন 0-443-04662-এক্স   বহিঃসংযোগ    8 বি। জাং এর পেশী এবং Fasciæ হকরি ডট কম, হেনরি গ্রে, মানব শরীরের অ্যানাটমি, 1918।  বিষয়শ্রেণী:নিতম্বের পেশী বিষয়শ্রেণী:নিম্নাঙ্গের পেশী
এডিথ বেথেল (জন্ম নাম এডিথ ক্লার্ক ১লা মার্চ ১৮৭১ - ২১শে ডিসেম্বর ১৯২৯) ছিলেন একজন অস্ট্রেলিয়ান রাজনৈতিক সংগঠক।   জীবনী  এডিথ বেথেল কুইন্সল্যান্ডের বোয়েনে জন্মগ্রহণ করেন। এডিথের মা ও বাবা ছিলেন যথাক্রমে মেরি সোফিয়া (জন্ম নাম এডকিন্স) এবং তাঁর স্বামী উইলিয়াম ক্লার্ক। এডিথের মা ইংল্যান্ডে এবং তাঁর বাবা আয়ারল্যান্ডে জন্মগ্রহণ করেন। তাঁর বাবা মেয়র হয়েছিলেন। ১৮৮২ সালে এডিথের থেকে প্রায় আট বছরের বড় এবং বিবাহিত ওয়াল্টার এডমণ্ড বেথেল এডিথের সাথে একটি সম্পর্ক শুরু করেন। ১৮৮৪ সালে প্রায় তেরো বছর বয়সে এডিথ বেথেল একটি সন্তানের জন্ম দেন, সন্তানটিকে দত্তক দেওয়া হয়েছিল।  একজন ছাত্র হিসাবে এডিথ বেথেল সঙ্গীত, ইংরেজি এবং ফরাসি ভাষায় নিজের প্রতিভা দেখিয়েছিলেন। তিনি পিট স্ট্রিট ইউনিটিং চার্চের মণ্ডলীর একজন সক্রিয় সদস্য ছিলেন।  এডিথ বেথেলের সন্তানের পিতা ওয়াল্টার বেথেল ১৮৯৫ সালে নিজের স্ত্রী ইভা লুইসা ব্রিয়ারলির সঙ্গে বিবাহ বিচ্ছেদ করেন এবং এডিথকে বিয়ে করেন। ওয়াল্টার এবং ইভার তিনটি সন্তান ছিল। বিবাহবিচ্ছেদের এক মাস পর ওয়াল্টার এডিথকে বিয়ে করেন। ওয়াল্টার ছিলেন একজন সরকারি কর্মচারী এবং তিনি সান পত্রিকার জন্যও লিখতেন।  এডিথ বেথেল অস্ট্রেলিয়ান লেবার পার্টিতে আগ্রহ নিয়েছিলেন এবং ১৯০৪ সালের সেপ্টেম্বরে যখন তিনি মহিলা কেন্দ্রীয় সাংগঠনিক কমিটির (ডব্লিউসিওসি) প্রতিষ্ঠাতা সেক্রেটারি হন তখন সবার নজর তাঁর ওপরে পড়ে। ডব্লিউসিওসি নিউ সাউথ ওয়েলসের রাজনৈতিক শ্রমিক লীগের অংশ ছিল এবং তিনি তাদের পরবর্তী বার্ষিক সম্মেলনে ১৯০৫ সালের ফেব্রুয়ারিতে যোগ দেন। তিনি লেবার পার্টির সম্মেলনের অনুমতিপ্রাপ্ত প্রথম নারীদের মধ্যে একজন ছিলেন এবং তিনি ছিলেন নিউ সাউথ ওয়েলস লেবার পার্টির কার্যনির্বাহী নির্বাচিত ছয়জন নারীর একজন। অন্য পাঁচজন হলেন কেট ডোয়ার, হ্যারিয়েট পাওয়েল, ১৯০৩ সালের সংসদীয় প্রার্থী সেলিনা সিগিন্স, আমেরিকান জন্মগ্রহণকারী এ ই গার্ডিনার, মেরি অ্যান গ্রান্ট এবং ম্যাগি হল৷  এডিথ বেথেল উত্তর সিডনিতে পার্টির একটি মহিলা শাখার নেতৃত্ব দেওয়ার জন্য নির্বাচিত হন এবং তিনি ১৯০৬ থেকে ১৯০৮ সাল পর্যন্ত পার্টির কার্যনির্বাহী হিসেবে পুনরায় নির্বাচিত হন। তিনি ১৯০৯ সাল পর্যন্ত ডব্লিউসিওসি সচিব হিসেবে দায়িত্ব পালন করেন। এরপর ইভা সিরির তাঁর স্থলাভিষিক্ত হন, যিনি ডব্লিউসিওসি-এর কয়েকজন প্রতিষ্ঠাতা সদস্যদের মধ্যে একজন ছিলেন।  বাধ্যতামূলকভাবে সৈন্যদলে নিয়োগের ক্ষেত্রে বিবাদের জেরে এডিথ বেথেলকে লেবার পার্টি থেকে বহিষ্কার করা হয়েছিল।  এডিথ এবং ওয়াল্টার ১৯১৯ সালে বিবাহবিচ্ছেদ করেছিলেন। এডিথ ১৯২৯ সালে মোসমানে মারা যান।   তথ্যসূত্র   বিষয়শ্রেণী:১৯২৯-এ মৃত্যু বিষয়শ্রেণী:১৮৭১-এ জন্ম
বাংলাদেশ এবং ইংল্যান্ড ক্রিকেট দল ২০০৩ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি সেপ্টেম্বর, ২০১৭ সাল পর্যন্ত মোট দশটি টেস্টে একে-অপরের মুখোমুখি হয়। তন্মধ্যে ইংল্যান্ড নয় টেস্টেই জয় পেয়েছে। তন্মধ্যে বাংলাদেশ এক টেস্টে জয়লাভ করতে সক্ষম হয়।   সংক্ষিপ্ত ফলাফল  সর্বমোটবাংলাদেশের জয়ইংল্যান্ডের জয়ড্রবাংলাদেশে অনুষ্ঠিত  ৬  ১  ৫  ০ইংল্যান্ডে অনুষ্ঠিত  ৪  ০  ৪  ০সর্বমোট  ১০  ১  ৯  ০   টেস্টের তালিকা  ১৫ সেপ্টেম্বর, ২০১৬ তারিখ পর্যন্ত বাংলাদেশ-ইংল্যান্ডের মধ্যকার টেস্টের তালিকা নিম্নরূপ:Team records between Bangladesh vs England, stats.espncricinfo.com, collect: 15 September, 2016   ক্রমিক নং  তারিখ   বিজয়ী দল  ফলাফল  স্থান   ম্যান অব দ্য ম্যাচ ১  ২১-২৫ অক্টোবর, ২০০৩    ৭ উইকেটে বিজয়ী  ঢাকা  স্টিভ হার্মিসন ২  ২৯ অক্টোবর-১ নভেম্বর, ২০০৩    ৩২৯ রানে বিজয়ী  চট্টগ্রাম  রিচার্ড জনসন ৩  ২৬-২৮ মার্চ, ২০০৫    ইনিংস ও ২০৫ রানে বিজয়ী  লন্ডন  মার্কাস ট্রেসকোথিক ৪  ৩-৫ জুন, ২০০৫    ইনিংস ও ২৭ রানে বিজয়ী  চেস্টার লি স্ট্রিট  ম্যাথু হগার্ড ৫  ১২-১৬ মার্চ, ২০১০    ১৮১ রানে বিজয়ী  চট্টগ্রাম  গ্রেম সোয়ান ৬  ২০-২৪ মার্চ, ২০১০   ৯ উইকেটে বিজয়ী ঢাকা  সাকিব আল হাসান ৭  ২৭-৩১ মে, ২০১০    ৮ উইকেটে বিজয়ী  লন্ডন  স্টিভেন ফিন ৮  ৪-৬ জুন, ২০১০    ইনিংস ও ৮০ রানে বিজয়ী  ম্যানচেস্টার  ইয়ান বেল৯২০–২৪ অক্টোবর ২০১৬২২ রানে বিজয়ীচট্টগ্রামবেন স্টোকস১০২৮ অক্টোবর–১ নভেম্বর ২০১৬১০৮ রানে জয়ীঢাকামেহেদী হাসান   আরও দেখুন   বাংলাদেশ ও ইংল্যান্ডের মধ্যকার একদিনের আন্তর্জাতিক ক্রিকেট ম্যাচের তালিকা   তথ্যসূত্র    বহিঃসংযোগ   ESPNcricinfo  বিষয়শ্রেণী:ক্রিকেটে প্রতিপক্ষ বিষয়শ্রেণী:আন্তর্জাতিক ক্রিকেটে বাংলাদেশ বিষয়শ্রেণী:আন্তর্জাতিক ক্রিকেটে ইংল্যান্ড বিষয়শ্রেণী:টেস্ট ক্রিকেট ম্যাচের তালিকা বিষয়শ্রেণী:বাংলাদেশী ক্রিকেট তালিকা বিষয়শ্রেণী:ইংরেজ ক্রিকেট তালিকা